Video: Die gebaretaaltolk is terug | Maroela Media
Video: Die gebaretaaltolk is terug
Die video volg onderaan die berig. Thamsanqa Jantjie, die bedrieglike gebaretaaltolk, verskyn nou in 'n televisie-advertensie waar hy die spot dryf met homself, en terselfdertyd 'n selfoon-app bemark.
Livelens is 'n selfoon-app wat gebruik word om video's regstreeks mee te deel. "Ons het iets vars benodig," het Sefi Shaked van Livelens gesê. "Ons wou 'n aanbieder kies wat die ergste aanbieder ooit sou wees vir 'n regstreekse app. Die persoon wat tot dusver die ergste gemors op regstreekse televisie gemaak het."
Jantjie het die wêreld verlede jaar in Desember geskok toe hy tydens die gedenkdiens van oudpres. Nelson Mandela by die FNB-stadion nonsens getolk het. Hy het onder andere langs pres. Barack Obama van Amerika op die verhoog verskyn en sy toespraak "getolk". Hy het daarna erken hy ly aan skisofrenie en het tydens die geleentheid hallusinasies gehad. Hy is later in die Sterkfontein-hospitaal buite Johannesburg opgeneem vir behandeling.
Ek het vertroulik verneem dat Jantjies 'gegroom' word as die ANC se volgende Minister van Kommunikasie.
Lyk my in die land moet jy 'n leuenaar en bedrieër wees om dit te kan maak. Eerlikhied bring jou nêrens nie!!!